Այս ամենի հետ մեկտեղ Մանվել Գրիգորյանը վատ «սովորություն» ունի: Էջմիածնում բոլորը գիտեն, որ իր ավտոշարասյան դիմաց հայտնվող կամ իր տնից դուրս եկող ճանապարհի եզրերին կայանող ավտոմեքենայի անվադողերը «կնստեն»: Մի քանի ամիս առաջ Մ. Գրիգորյանի թիկնապահներն ավտոմեքենայից իջնում եւ պատռում էին անվադողերը, այժմ ավելի մեղմ վերաբերմունք են ցուցաբերում` ընդամենը օդն են իջեցնում: Այս ամենը «վրիպում» է իրավապահ մարմինների, այդ թվում` պետավտոտեսչության աշխատակիցների աչքերից: Վերջիններս նույնպես խուսափում են հայտնվել գեներալ Գրիգորյանի ճանապարհին. հավանաբար չեն ցանկանում «անզորի» տպավորություն թողնել, երբ գեներալի թիկնապահները քաղաքացիների ավտոմեքենաների անվադողերն են իջեցնում, իսկ իրենք դեմն առնել չեն կարողանում: